CELEX: 62009CJ0302
Language: sk
Date: 2011-10-06 00:00:00
Title: Rozsudok Súdneho dvora (piata komora) zo 6. októbra 2011. # Európska komisia proti Talianskej republike. # Nesplnenie povinnosti členským štátom - Štátna pomoc - Pomoc poskytnutá podnikom usadeným na území Benátok a Chioggie - Zníženie sociálnych dávok - Vymáhanie. # Vec C-302/09.

Rozsudok Súdneho dvora (piata komora) zo 6. októbra 2011 – Komisia/Taliansko
      (vec C‑302/09)
      „Nesplnenie povinnosti členským štátom – Štátna pomoc – Pomoc poskytnutá podnikom usadeným na území Benátok a Chioggie – Zníženie sociálnych odvodov – Vymáhanie“
      1.                     Pomoc poskytovaná štátmi – Vymáhanie protiprávnej pomoci – Uplatnenie vnútroštátneho práva – Podmienky – Začatie konania zabezpečujúceho
            okamžité a účinné vykonanie rozhodnutia Komisie (článok 88 ods. 2 ES a článok 249 ES; nariadenie Rady č. 659/1999, článok
            14 ods. 3) (pozri body 35, 36, 38)
      2.                     Žaloba o nesplnenie povinnosti – Nedodržanie povinnosti vymáhať protiprávnu pomoc – Prostriedky na obranu – Absolútna nemožnosť
            vykonania – Kritériá posúdenia – Ťažkosti pri výkone – Povinnosť Komisie a členského štátu spolupracovať pri hľadaní riešenia
            rešpektujúceho Zmluvu (článok 10 ES a článok 88 ods. 2 ES) (pozri body 40 – 42)
      3.                     Pomoc poskytovaná štátmi – Vymáhanie protiprávnej pomoci – Uplatnenie vnútroštátneho práva – Prijatie predbežných opatrení
            na odklad výkonu vnútroštátnym súdom – Prípustnosť – Podmienky (nariadenie Rady č. 659/1999, článok 14 ods. 3) (pozri body
            45 – 47)
      4.                     Pomoc poskytovaná štátmi – Vymáhanie protiprávnej pomoci – Povinnosť – Povinnosť okamžite a účinne vykonať rozhodnutie Komisie
            – Legislatívne opatrenia určené na zabezpečenie výkonu rozhodnutia Komisie, ktoré boli prijaté oneskorene – Porušenie povinnosti
            (článok 88 ods. 2 ES a článok 249 ES) (pozri body 53 – 55)
      Predmet
      
         Nesplnenie povinnosti členským štátom – Neprijatie opatrení potrebných na dosiahnutie súladu s článkami 2, 5 a 6 rozhodnutia
                  Komisie 2000/394/ES z 25. novembra 1999 týkajúceho sa pomoci v prospech podnikov usadených na území Benátok a Chioggie stanovenej
                  zákonmi č. 30/1997 a 206/1995, ktorými sa zavádzajú úľavy na sociálnych odvodoch [oznámeného pod číslom K(1999) 4268] [
               
               neoficiálny preklad
               ] (Ú. v. ES L 150, s. 50), v stanovenej lehote
            Výrok
      
         
                  1.
               
               
                  
               
               
                  	Talianska republika si tým, že v stanovených lehotách neprijala všetky opatrenia potrebné na vymáhanie pomoci poskytnutej
                     na základe režimu pomoci, ktorý bol vyhlásený za protiprávny a nezlučiteľný so spoločným trhom rozhodnutím Komisie 2000/394/ES
                     z 25. novembra 1999 týkajúcim sa pomoci v prospech podnikov usadených na území Benátok a Chioggie stanovenej zákonmi č. 30/1997
                     a 206/1995, ktorými sa zavádzajú úľavy na sociálnych odvodoch, nesplnila povinnosti, ktoré jej vyplývajú z článku 5 tohto
                     rozhodnutia.
                  
               
            
         
                  2.
               
               
                  
               
               
                  	Talianska republika je povinná nahradiť trovy konania.